Razmera: 1:2
**Zastava Letonije** ponovo je usvojena 27. februara 1990. godine. Istu zastavu koristila je i nezavisna Letonija od 1918. godine do aneksije SSSR-a 1940. godine.

Istorija
--------

Zastava Letonije u crveno-belo-crvenom obliku prvi put se spominje u Hronikama Livonije Ditliba fon Alnpekea, što bi je svrstavalo u red najstarijih na svetu. Hronika govori o drevnim letonskim plemenima sa severa Letonije koja su u bitku nosila crvenu zastavu sa belom prugom.

Legenda govori o smrtno ranjenom vođi jednog letonskog plemena koji je ležao uvijen u beli čaršav. Deo gde je ležao ostao je beo a ostatak je bio umrljan krvlju. U sledećoj bici taj čaršav korišćen je kao zastava i doneo je pobedu Letoncima i otada se koristi. Donekle slična legenda postoji i za zastavu Austrije.

Po navedenim istorijskim podacima, današnji izgled zastave zasluga je umetnika Ansisa Cirulisa, a urađen je u maju 1917. godine. Zajedno sa grbom, zastava je usvojena posebnim parlamentarnim dekretom Republike Letonije 15. juna 1921. godine.

Boje i razmera
--------------

"Crvena" boja letonske zastave je zapravo kestenjasta boja - posebno tamna nijansa crvene koja je sačinjena iz braon i ljubičaste boje. Ponekad se naziva i letonska crvena. Proporcije boja su 2:1:2 (crvene trake su duplo šire od bele), a razmera zastave visine i širine je 1:2.

**Definicija bele**

* PANTONE White

**Definicija crvene**

* PANTONE 1807C

**Pantone "Letonska crvena" CMYK**

* Verzija 1 — C: 0%; M: 100%; Y: 65%; K: 47%;
* Verzija 2 — C: 27%; M: 97%; Y: 81%; K: 27%;

Proporcije traka su slične zastavi Bocvane.

Zvanične standarte
------------------

### Predsednička standarta Letonije

Predsednička standarta Letonije Standarta je bela sa centralnim krstom u bojama i razmeri boja nacionalne zastave. Na sredini krsta nalazi se grb Letonije. Visina grba je 1/3 širine standarte, sa suncem na grbu u centru standarte. Širina krakova krsta i širina zastave odnose se 1:5. Sama standarta ima razmeru 3:2.

### Standarta Predsednika vlade Letonije

Standarta Predsednika vlade Letonije Osnova je ista kao i kod predsedničke standarte. U gornjem levom kantonu nalazi se grb Letonije. Visina grba je 5/6 visine kantona, sa suncem na grbu u sredini kantona. Odnos krakova i širine kao i srazmera zastave ista je kao kod predsedničke standarte.

### Standarta Predsedavajućeg (spikera) Sejma

Standarta je u svemu jednaka standarti Predsednika vlade, osim u tome što se grb Letonije nalazi u gornjem desnom kantonu.

### Standarta ministra odbrane Letonije

Standarta ministra odbrane Letonije
Osnov i razmere zastave iste su kao kod prethodnih standarti. Razlika je u tome što se u gornjem levom kantonu nalazi vojnička insignija, koja je 3/5 visine kantona.

Povezano
--------

* Grb Letonije
* Zastava Letonske SSR

Spoljašnje veze
---------------

***Zastava Latvije*** na Wikimedijinoj ostavi

* Letonski institut - podaci o zastavi Letonije.(`en`)
* *Latvia* na www.fotw.net.(`en`)

| * p
* r
* u
Zastave država i teritorija Evrope |
| --- |
| Afrika • Azija • Južna Amerika • Oceanija • Sjeverna Amerika |
| Samostalne države | 
* Albanija
* Andora
* Armenija2
* Austrija
* Azerbejdžan1
* Belgija
* Belorusija
* Bosna i Hercegovina
* Bugarska
* Crna Gora
* Češka
* Danska3
* Estonija
* Finska
* Francuska3
* Gruzija1
* Grčka
* Hrvatska
* Irska
* Island
* Italija
* Kazahstan1
* Kipar2
* Latvija
* Lihtenštajn
* Litvanija
* Luksemburg
* Mađarska
* Malta
* Moldavija
* Monako
* Nizozemska3
* Norveška3
* Njemačka
* Poljska
* Portugal3
* Rumunija
* Rusija1
* San Marino
* Severna Makedonija
* Slovačka
* Slovenija
* Srbija
* Španija3
* Švedska
* Švicarska
* Turska1
* Ujedinjeno Kraljevstvo3
	+ Engleska
	+ Sjeverna Irska
	+ Škotska
	+ Wales
* Ukrajina
* Vatikan

 |
| Nepriznate ilidjelomično priznate države | 
* Abhazija
* Južna Osetija
* Kosovo
* Pridnjestrovlje
* Republika Arcah2
* Sjeverni Kipar2

 |
| Zavisni teritoriji | 

|  |  |
| --- | --- |
| Danska | Farski otoci |
| Finska | Åland |
| Ujedinjeno Kraljevstvo | 
* Gibraltar
* Guernsey
	+ Alderney
	+ Herm
	+ Sark
* Jersey
* otok Man

 |

 |
| 1 Značajan dio teritorija se nalazi u Aziji. • 2 U potpunosti u Aziji, ali ima društvene i političke veze s Evropom. • 3 Posjeduje zavisne ili slične teritorije izvan Evrope. |